title: Komisjoni soovitus (EL) 2022/495, 25. märts 2022, furaani ja alküülfuraanide esinemise seire kohta toidus

text:
               28.3.2022

               ET

               Euroopa Liidu Teataja

               L 100/60

      KOMISJONI SOOVITUS (EL) 2022/495,
      25. märts 2022,
      furaani ja alküülfuraanide esinemise seire kohta toidus
      EUROOPA KOMISJON,
      võttes arvesse Euroopa Liidu toimimise lepingut, eriti selle artiklit 292,
      ning arvestades järgmist:

                  (1)

                  Furaan ja alküülfuraanid, sealhulgas metüülfuraanid, nagu 2-metüülfuraan, 3-metüülfuraan ja 2,5-dimetüülfuraan, on protsessi saasteained, mis tekivad toidus termilise töötlemise käigus.

                  (2)

                  Toiduahelas olevaid saasteaineid käsitlev Euroopa Toiduohutusameti (EFSA) teaduskomisjon võttis 2017. aastal vastu teadusliku arvamuse ohtude kohta, mida furaani ja metüülfuraanide esinemine toidus kujutab endast rahvatervisele (1). Selles jõuti järeldusele, et praegune furaaniga kokkupuute tase on tervise seisukohalt probleemne. Metüülfuraanide puhul jõuti arvamuses järeldusele, et need võivad oluliselt suurendada üldist kokkupuudet furaani ja alküülfuraanidega ning seega suurendada tervisega seotud probleeme. Kuna aga puuduvad andmed metüülfuraanide esinemise kohta toidus, soovitas toiduohutusamet esitada selles valdkonnas täiendavaid andmeid. Eelkõige on teatatud furaanide ja alküülfuraanide esinemisest kohvis, konserveeritud imikutoidus, valmistoiduna tarbitavas supis, kartulikrõpsudes, puuviljamahlades, hommikusöögihelvestes, küpsistes, kreekerites ja kuivikleibades.

                  (3)

                  2-metüülfuraani ja 3-metüülfuraani saab praegu kättesaadavate analüüsimeetodite abil usaldusväärselt kvantifitseerida, kuid 2,5-dimetüülfuraani usaldusväärseks analüüsiks on vaja teha täiendavat tööd. Kui kasutatud analüüsimeetod seda siiski võimaldab, oleks asjakohane analüüsida ja kvantifitseerida 2,5-dimetüülfuraani ning esitada andmed.

                  (4)

                  Lisaks on teaduskirjanduses hiljuti osutatud toidu saasteainetele, mis on seotud muude alküülfuraanidega kui metüülfuraanid, näiteks 2-pentüülfuraan ja 2-etüülfuraan. Seepärast oleks asjakohane analüüsida ja kvantifitseerida lisaks selliseid alküülfuraane (mis ei ole metüülfuraanid), tingimusel et analüüsimeetod on selleks otstarbeks usaldusväärne.

                  (5)

                  Furaani ja alküülfuraanide seire tulemused peavad olema usaldusväärsed ja võrreldavad. Seepärast on asjakohane esitada proovivõtujuhised ja analüütilise toimivuse näitajad.

                  (6)

                  Toiduohutusametil on Euroopa Komisjoni volitus koguda kõiki kättesaadavaid andmeid keemiliste saasteainete esinemise kohta toidus ja söödas. Neid andmeid kasutatakse toiduohutusameti teaduslikes arvamustes ja aruannetes toidus ja söödas sisalduvate saasteainete kohta.

                  (7)

                  Seepärast on asjakohane soovitada, et tehakse furaani ja alküülfuraanide seiret toidus ning esitatakse andmed toiduohutusametile.

            ON VASTU VÕTNUD KÄESOLEVA SOOVITUSE:

                  1.

                  Liikmesriigid peaksid toidukäitlejate aktiivsel osalusel tegema seiret furaani, 2-metüülfuraani ja 3-metüülfuraani esinemise kohta toidus, eelkõige kohvis, konserveeritud imikutoidus (sh pakendites, tuubides ja kottides olev imikutoit), valmistoiduna tarbitavas supis, kartulikrõpsudes, puuviljamahlades, hommikusöögihelvestes, küpsistes, kreekerites ja kuivikleibades.

                  2.

                  Et tagada proovide representatiivsus, peaksid liikmesriigid järgima komisjoni määruse (EÜ) nr 333/2007 (2) lisa B osas sätestatud proovivõtumeetodeid. Samuti peaksid toidukäitlejad kohaldama samu proovivõtumeetodeid või samaväärseid proovivõtumeetodeid, tagades, et proov on representatiivne.

                  3.

                  Furaani, 2-metüülfuraani ja 3-metüülfuraani analüüsimiseks kohvis ja konserveeritud imikutoidus peaksid liikmesriigid ja toidukäitlejad kasutama meetodit, mis vastab järgmistele kriteeriumidele:

                                 Näitaja

                                 Kriteerium

                              Spetsiifilisus

                              Puudub vastasmõju maatriksiga ja puuduvad spektraalhäired

                              Tühikatse

                              Alla avastamispiiri (LOD)

                              Korduvus (RSDr)

                              0,66 korda RSDR (modifitseeritud) Horwitzi võrrandi alusel

                              Korratavus (RSDR)

                              Tuletatakse (modifitseeritud) Horwitzi võrrandi alusel

                              Saagis

                              80 – 110 %

                              Avastamispiir (LOD)

                              Kolm kümnendikku määramispiirist

                              Määramispiir (LOQ)

                              Kohvi puhul: mitte üle 20 μg/kg
                              Konserveeritud imikutoidu puhul: 5 μg/kg

                        Furaani analüüsimiseks muudes toiduainetes kui kohv ja konserveeritud imikutoit peaksid liikmesriigid ja toidukäitlejad kasutama neile kriteeriumidele vastavat meetodit ning määramispiir ei tohiks olla suurem kui 5 μg/kg.
                  2-metüülfuraani ja 3-metüülfuraani analüüsimiseks muudes toiduainetes kui kohvis ja konserveeritud imikutoidus peaksid laborid kehtestama kvaliteedikontrolli, et tagada saadud analüüsitulemuste usaldusväärsus, kui määramispiir ei tohiks olla suurem kui 5 μg/kg.

                  4.

                  Kui kasutatud analüüsimeetod võimaldab määrata muid alküülfuraane kui 2-metüülfuraan ja 3-metüülfuraan, peaksid liikmesriigid ja toidukäitlejad need alküülfuraanid kindlaks määrama.

                  5.

                  Liikmesriigid ja toidukäitlejad peaksid esitama seiretulemused toiduohutusametile iga aasta 30. juuniks järgides toiduohutusameti toidu ja sööda standardproovi kirjelduse juhises esitatud nõudeid ja toiduohutusameti täiendavaid erinõudeid aruannete esitamise kohta (3).

         Brüssel, 25. märts 2022

               Komisjoni nimel

               komisjoni liige

            Stella KYRIAKIDES

         (1)  EFSA CONTAM Panel (EFSA Panel on Contaminants in the Food Chain), Scientific opinion on the risks for public health related to the presence of furan and methylfurans in food. (Toiduahelas olevaid saasteaineid käsitleva Euroopa Toiduohutusameti teaduskomisjoni teaduslik arvamus rahvatervisele avalduvast ohust, mis on seotud furaani ja metüülfuraanide sisaldumisega toidus.) EFSA Journal 2017;15(10):5005, 142 lk https://doi.org/10.2903/j.efsa.2017,5005

         (2)  Komisjoni 28. märtsi 2007. aasta määrus (EÜ) nr 333/2007, milles sätestatakse proovivõtu- ja analüüsimeetodid plii, kaadmiumi, elavhõbeda, anorgaanilise tina, 3-MCPD ja benso(a)püreenisisalduse ametlikuks kontrolliks toiduainetes (ELT L 88, 29.3.2007, lk 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0


title: Nõukogu soovitus (EL) 2021/1459, 9. september 2021, millega muudetakse nõukogu soovitust (EL) 2020/912 Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta

text:
                  10.9.2021

                  ET

                  Euroopa Liidu Teataja

                  L 320/1

         NÕUKOGU SOOVITUS (EL) 2021/1459,
         9. september 2021,
         millega muudetakse nõukogu soovitust (EL) 2020/912 Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 77 lõike 2 punkte b ja e ning artikli 292 esimest ja teist lauset,
         ning arvestades järgmist:

                     (1)

                     Nõukogu võttis 30. juunil 2020 vastu soovituse Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta (1) (edaspidi „nõukogu soovitus“).

                     (2)

                     Selle järel võttis nõukogu vastu soovitused (EL) 2020/1052, (2) (EL) 2020/1144, (3) (EL) 2020/1186, (4) (EL) 2020/1551, (5) (EL) 2020/2169, (6) (EL) 2021/89, (7) (EL) 2021/132, (8) (EL) 2021/767, (9) (EL) 2021/892, (10) (EL) 2021/992, (11) (EL) 2021/1085, (12) (EL) 2021/1170 (13) ja (EL) 2021/1346, (14) millega muudetakse nõukogu soovitust (EL) 2020/912 Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta.

                     (3)

                     20. mail 2021 võttis nõukogu vastu soovituse (EL) 2021/816, millega muudetakse nõukogu soovitust (EL) 2020/912 Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta, (15) et ajakohastada kriteeriume, mille alusel hinnatakse, kas mittehädavajalik reisimine kolmandatest riikidest on ohutu ja kas seda tuleks lubada.

                     (4)

                     Nõukogu soovituses on sätestatud, et liikmesriigid peaksid koordineeritud viisil järk-järgult kaotama ELi mittehädavajaliku reisimise ajutise piirangu alates 1. juulist 2020 nõukogu soovituse I lisas loetletud kolmandate riikide elanike puhul. Nõukogu peaks pärast komisjoni ning asjaomaste ELi ametite ja talitustega tihedat konsulteerimist ning nõukogu soovituses osutatud metoodikal, kriteeriumidel ja teabel põhinevale üldisele hinnangule tuginedes vaatama I lisas esitatud kolmandate riikide loetelu iga kahe nädala järel läbi ja vajaduse korral seda ajakohastama.

                     (5)

                     Pärast seda on nõukogu komisjoni ning asjaomaste ELi ametite ja talitustega tihedalt konsulteerides ning nõukogu soovituses (nagu seda on muudetud soovitusega (EL) 2021/816) sätestatud kriteeriume ja metoodikat kohaldades arutanud nõukogu soovituse I lisas esitatud kolmandate riikide loetelu läbivaatamist. Nende arutelude tulemusena tuleks I lisas esitatud kolmandate riikide loetelu muuta. Täpsemalt tuleks loetellu lisada Uruguay ning loetelust tuleks välja jätta Albaania, Armeenia, Aserbaidžaan, Brunei Darussalami Riik, Jaapan ja Serbia.

                     (6)

                     Piirikontroll ei ole üksnes nende liikmesriikide huvides, kelle välispiiril seda tehakse, vaid kõigi liikmesriikide huvides, kes on kaotanud piirikontrolli sisepiiridel. Seepärast peaksid liikmesriigid tagama, et välispiiridel võetakse meetmeid koordineeritult, et tagada Schengeni ala hea toimimine. Selleks peaksid liikmesriigid alates 9. septembrist 2021 koordineeritud viisil jätkama Euroopa Liitu mittehädavajaliku reisimise ajutise piirangu kaotamist käesoleva soovitusega muudetud nõukogu soovituse I lisas loetletud kolmandate riikide, erihalduspiirkondade ning muude üksuste ja territoriaalvalitsuste elanike puhul.

                     (7)

                     Euroopa Liidu lepingule ja ELi toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva soovituse vastuvõtmisel ning see ei ole tema suhtes siduv ega kohaldatav. Arvestades et käesolev soovitus põhineb Schengeni acquis’l, otsustab Taani kõnealuse protokolli artikli 4 kohaselt kuue kuu jooksul pärast nõukogu poolt otsuse tegemist käesoleva soovituse üle, kas ta rakendab seda.

                     (8)

                     Käesolev soovitus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu otsusele 2002/192/EÜ (16); seetõttu ei osale Iirimaa käesoleva soovituse vastuvõtmisel ning see ei ole tema suhtes siduv ega kohaldatav.

                     (9)

                     Islandi ja Norra puhul kujutab käesolev soovitus endast nende Schengeni acquis’ sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahelise lepingu (viimase kahe riigi osalemiseks Schengeni acquis’ sätete rakendamises, kohaldamises ja edasiarendamises) tähenduses, mis kuuluvad nõukogu otsuse 1999/437/EÜ (17) artikli 1 punktis A osutatud valdkonda.

                     (10)

                     Šveitsi puhul kujutab käesolev soovitus endast nende Schengeni acquis’ sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) tähenduses, mis kuuluvad nõukogu otsuse 1999/437/EÜ (18) artikli 1 punktis A osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2008/146/EÜ (19) artikliga 3.

                     (11)

                     Liechtensteini puhul kujutab käesolev soovitus endast nende Schengeni acquis’ sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) tähenduses, mis kuuluvad otsuse 1999/437/EÜ (20) artikli 1 punktis A osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2011/350/EL (21) artikliga 3,

               ON VASTU VÕTNUD KÄESOLEVA SOOVITUSE:
         Nõukogu soovitust (EL) 2020/912 (nagu seda on muudetud soovitustega (EL) 2020/1052, (EL) 2020/1144, (EL) 2020/1186, (EL) 2020/1551, (EL) 2020/2169, (EL) 2021/89, (EL) 2021/132, (EL) 2021/767, (EL) 2021/816, (EL) 2021/892, (EL) 2021/992, (EL) 2021/1085, (EL) 2021/1170 ja (EL) 2021/1346) Euroopa Liitu mittehädavajaliku reisimise ajutise piiramise ja sellise piirangu võimaliku kaotamise kohta muudetakse järgmiselt.

                     1)

                     Nõukogu soovituse punkti 1 esimene lõik asendatakse järgmisega:

                                 „1.

                                 Liikmesriigid peaksid koordineeritud viisil kaotama järk-järgult Euroopa Liitu mittehädavajaliku reisimise ajutise piirangu alates 9. septembrist 2021 I lisas loetletud kolmandate riikide elanike puhul.“

                     2)

                     Soovituse I lisa asendatakse järgmisega:

                           „I LISA
                           Kolmandad riigid, erihalduspiirkonnad ning muud üksused ja territoriaalvalitsused, kelle elanike suhtes ei tuleks välispiiridel kohaldada Euroopa Liitu mittehädavajaliku reisimise ajutist piirangut:
                           I.   RIIGID

                                       1.

                                       AUSTRAALIA

                                       2.

                                       BOSNIA JA HERTSEGOVIINA

                                       3.

                                       KANADA

                                       4.

                                       JORDAANIA

                                       5.

                                       UUS-MEREMAA

                                       6.

                                       KATAR

                                       7.

                                       MOLDOVA VABARIIK

                                       8.

                                       SAUDI ARAABIA

                                       9.

                                       SINGAPUR

                                       10.

                                       LÕUNA-KOREA

                                       11.

                                       UKRAINA

                                       12.

                                       URUGUAY

                                       13.

                                       HIINA (*1)

                                 II.   HIINA RAHVAVABARIIGI ERIHALDUSPIIRKONNAD

                                       Hongkongi erihalduspiirkond

                                       Macau erihalduspiirkond

                                 III.   ÜKSUSED JA TERRITORIAALVALITSUSED, MIDA VÄHEMALT ÜKS LIIKMESRIIK EI OLE RIIGINA TUNNUSTANUD

                                       Taiwan

                        (*1)  Oleneb vastastikkuse kinnitamisest."

            Brüssel, 9. september 2021

                  Nõukogu nimel

                  eesistuja

               G. DOVŽAN

            (1)  ELT L 208 I, 1.7.2020, lk 1.

            (2)  ELT L 230, 17.7.2020, lk 26.

            (3)  ELT L 248, 31.7.2020, lk 26.

            (4)  ELT L 261, 11.8.2020, lk 83.

            (5)  ELT L 354, 26.10.2020, lk 19.

            (6)  ELT L 431, 21.12.2020, lk 75.

            (7)  ELT L 33, 29.1.2021, lk 1.

            (8)  ELT L 41, 4.2.2021, lk 1.

            (9)  ELT L 165 I, 11.5.2021, lk 66.

            (10)  ELT L 198, 4.6.2021, lk 1.

            (11)  ELT L 221, 21.6.2021, lk 12.

            (12)  ELT L 235, 2.7.2021, lk 27.

            (13)  ELT L 255, 16.7.2021, lk 3.

            (14)  ELT L 306, 31.8.2021, lk 4.

            (15)  ELT L 182, 21.5.2021, lk 1.

            (16)  Nõukogu 28. veebruari 2002. aasta otsus 2002/192/EÜ Iirimaa taotluse kohta osaleda teatavates Schengeni acquis’ sätetes (EÜT L 64, 7.3.2002, lk 20).

            (17)  EÜT L 176, 10.7.1999, lk 31.

            (18)  ELT L 53, 27.2.2008, lk 52.

            (19)  Nõukogu 28. jaanuari 2008. aasta otsus 2008/146/EÜ sõlmida Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).

            (20)  ELT L 160, 18.6.2011, lk 21.

            (21)  Nõukogu 7. märtsi 2011. aasta otsus 2011/350/EL Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).


title: Euroopa Keskpanga soovitus, 7. september 2021, Euroopa Liidu Nõukogule Banca d’Italia välisaudiitorite kohta (EKP/2021/41) 2021/C 370/01

text:
               15.9.2021

               ET

               Euroopa Liidu Teataja

               C 370/1

      EUROOPA KESKPANGA SOOVITUS,
      7. september 2021,
      Euroopa Liidu Nõukogule Banca d’Italia välisaudiitorite kohta
      (EKP/2021/41)
      (2021/C 370/01)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 27.1,
      ning arvestades järgmist:

                  (1)

                  Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.

                  (2)

                  Banca d’Italia praeguste välisaudiitorite (BDO Italia S.p.A.) volitused lõpevad pärast 2020. majandusaasta auditeerimist. Seetõttu tuleb määrata välisaudiitorid alates 2021. majandusaastast.

                  (3)

                  Majandusaastateks 2021 kuni 2022 on Banca d’Italia valinud oma välisaudiitoriks Deloitte & Touche S.p.A.,

            ON VASTU VÕTNUD KÄESOLEVA SOOVITUSE:
      Banca d’Italia välisaudiitoriks soovitatakse majandusaastateks 2021 kuni 2022 määrata Deloitte & Touche S.p.A.

         Frankfurt Maini ääres, 7. september 2021

               EKP president

            Christine LAGARDE